Ovo je baš onaj trenutak
u kojem sam počeo stvarati nešto što zovem Škola čeprkanja.
Škola čeprkanja je mjesto gdje djeca mogu uzeti štapove
i čekiće i druge opasne predmete,
bez bojazni.
Bez bojazni da će se ozlijediti,
i bez bojazni da će ozlijediti druge.
Škola čeprkanja nema zadani nastavni program.
I nema testova.
Ne pokušavamo nikoga naučiti ništa konkretno.
Kada djeca dođu
suoče se s mnogo stvari,
drvetom i čavlima i konopcem i kotačima,
i s mnogo alata, pravih alata.
To je šestodnevno duboko iskustvo za djecu.
U tom kontekstu, mi djeci možemo ponuditi vrijeme.
Nešto čega izgleda ima malo
u njihovim životima s nakrcanim rasporedom.
Naš cilj je osigurati da odu od nas
s boljim osjećajem za izradu stvari
nego kad su došli,
i da ostvare duboko unutarnje razumijevanje
da možete shvatiti stvari tako što čeprkate.
Ništa se ne odvija kako je planirano… ikada.
(Smijeh)
I djeca brzo nauče
da svi projekti zastrane --
(Smijeh)
i počinju prihvaćati ideju da je svaki korak
u projektu jedan korak bliže
slatkom uspjehu,
ili vedroj pogibelji.
Počinjemo sa crtkarijama i skicama.
A katkada radimo i prave planove.
A ponekad samo počnemo graditi.
Izgradnja je samo srce iskustva.
Zaposlenih ruku, duboko uronjeni
i potpuno predani problemu koji se rješava.
Robin i ja, uključeni kao suradnici,
održavamo krajolik projekata
nagnutim prema dovršetku.
Uspjeh je u radu.
A neuspjesi se slave i analiziraju.
Problemi postaju zagonetke,
a prepreke nestaju.
Kada smo suočeni s posebno teškim
zastojima ili složenošću,
pojavljuje se doista zanimljivo ponašanje: dekoracija.
(Smijeh)
Dekoracija nedovršenog projekta
je svojevrsna konceptualna inkubacija.
U ovim pauzama nastaju duboki uvidi
i zapanjujući novi pristupi rješavanju problema
koji su ih frustrirali nekoliko trenutaka ranije.
Svi se materijali mogu koristiti.
Čak i te obične plastične vrećice koje mrzimo
mogu postati most
jači nego što bi itko zamislio.
A stvari koje naprave
zapanje čak i njih same.
Video: Tri, dva, jedan, idemo!
Gever Tulley: Tobogan koji su napravili sedmogodišnjaci.
Video: Jee!
(Pljesak)
Gever Tulley: Hvala vam. Bilo mi je veliko zadovoljstvo.
(Pljesak)